Държавен вестник, бр. 66, 2014 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  66
Нарушение на рефракцията и акомодацията
Към тази рубрика са включени всички ре­
фракционни аномалии: късогледство, далеко­
гледство, астигматизъм (прост, сложен, смесен) 
и анизометропия. 
Под нормално зрение трябва да се разбира 
зрителна острота единица, определена без ко­
рекция.
При рефракционни аномалии се взема под 
внимание полученото зрение след съответна 
точна корекция.
Главният критерий за определяне годността 
е зрителната острота, определена след щателно 
изследване на очите: рефракция, очни дъна, 
евентуално периметрия, тенция, адаптация към 
тъмно и др.
Освидетелстваните кандидати с късогледство 
над 6 диоптъра и далекогледство над 7 диоптъра 
на двете очи са негодни за работа в МВР. За 
кандидатите по графа 3 по изключение може да 
се вземе индивидуално решение само ако естест­
вото на работа позволява тя да се извършва без 
противопоказания. Служителите по графа 5 са 
негодни, а по графа 6 се взема индивидуално 
решение. При сложен и смесен астигматизъм 
степента на рефракционната аномалия се преце­
нява по силно аметропичния меридиан, т.е. като 
се сумира степента на астигматизъм с този на 
късогледството или далекогледството. Основният 
критерий за определяне годността е полученото 
зрение след точна корекция. Изключение се 
прави при анизометропията, тъй като разлика, 
по-голяма от 3 диоптъра на коригиращите стъкла 
между двете очи, не се понася, макар и поот­
делно всяко око да се коригира до нормата. В 
действителност лицето си служи само с по-малко 
аметропичното око, затова анизометропия, по-
голяма от 3 диоптъра, независимо от корекцията 
прави освидетелстваните служители ограничено 
годни, а кандидатите – негодни за работа в МВР.
Двуочно зрение = 1.4 без корекция и най-малко 
0.5 на по-слабо виждащото око се изисква за: 
кандидатите за Академията на МВР, държавни 
служители по графа 1. 
За всички останали кандидати се взема 
индивидуално решение за годност съобразно 
работата, която ще изпълняват.
Аномалии на зрителното поле
Тук са включени квадрантанопсия, скотоми, 
стеснение на зрителното поле, увеличение на 
сляпото петно, хемианопсия (хетеронимна, хо­
монимна). Окончателно решение по годността се 
взема след завършване на лечението съобразно 
със зрителната острота и периферното зрение.
При двустранна атрофия на зрителния нерв, 
ако атрофията прогресира или стеснението на 
зрителното поле е под 45 градуса темпорално и 
под 30 градуса за другите страни, макар и зре­
нието да е по-добро от необходимия минимум, 
кандидатите за работа са негодни. Служителите 
по графа 5 се преценяват като негодни за опера­
тивна работа. По графа 6 се прави индивидуална 
преценка съобразно изискванията на длъжността.
При едностранна атрофия и стеснение на 
зрителното поле темпорално под 45 градуса и 
назално под 30 градуса по графи 3, 5 и 6 се прави 
индивидуална преценка.
Смущения в цветното зрение
Цветните разстройства се наричат дисхрома­
топсии или далтонизъм. Една от най разпростра­
нените класификации на дисхроматопсиите е тази 
на Kries – Nagel – Рабкин. Тя дели дефектите по 
вид, форма и тип: аномална трихромазия – про­
таномалия (А, В и С), дейтераномалия (А, В и 
С) и тританомалия. 
Аномалната трихромазия представлява сла­
бост във възприемането на един от трите основни 
цвята. Протаномалията – слабост за червен цвят, 
дейтераномалия – слабост за зелен цвят, и трита­
номалия – слабост за виолетов цвят. Намалена е 
само чувствителността на един от трите цветни 
приемника, но не е напълно загубена. 
Дихромазия: протанопия, дейтеранопия и 
тританопия. Тя представлява слепота за един 
от трите фундаментални цвята (частична цветна 
слепота).
Монохромазията представлява тотална цветна 
слепота, при която всички цветове се виждат 
безцветни, ахроматични, черно-бели. 
Ахромазията е най-тежкото цветно разстрой­
ство/тотална цветна слепота, съчетана с други 
тежки аномалии, като понижена зрителна ос­
трота, централен скотом, нистагъм и др.
Смущението в цветоусещането поначало е 
противопоказание за служба в органите на МВР. 
Нормалното цветоусещане обаче е задължително 
условие за постъпване в структурите на МВР 
при всички кандидати за работа по графа 1 и 
кандидати за курсанти в АМВР.
Дейтераномалия тип „С“, протаномалия тип 
„С“ и тританомалия тип „С“ са най-слабата 
степен на цветна аномалия, приближаваща се 
до нормалното цветно зрение. Определянето на 
степента на аномалията им става в Националната 
многопрофилна транспортна болница.
Кандидатите с този тип аномалия се преце­
няват индивидуално и решението е в зависимост 
дали работата им е свързана с цветни обекти. 
За шофьорите решение се взема след изследва­
не в Националната многопрофилна транспортна 
болница.
Нощна слепота, други и неуточнени смущения 
на зрението
Тук се отнасят както вродената есенциална 
хемералопия, която не се придружава от обек­
тивни изменения, така и симптоматичната хеме­
ралопия при дегенеративни ретинити, дифузни 
хориоретинити, болестни форми на късогледство 
и др., при които хемералопията се явява като 
симптом.
Тъй като доказването на хемералопията 
е трудно, решението трябва да се вземе след 
клинично изследване в болнично зеведение, 
като задължително се изследват адаптацията на 
тъмно и периферното зрение. Желателно е да не 
работят нощно време. Годността се определя в 
зависимост от естеството на работа и е посочена 
в таблицата.
Слепота и намаляване на зрителната острота
За практически сляпо се счита око със зрител­
на острота, непревишаваща 0.03 при невъзмож­
ност за коригиране или концентрично стеснение 
на зрителното поле до 10 градуса.
Зрителната острота да се получава чрез 
максимално поносимата оптическа корекция.